Διαστημικό Λεωφορείο Ντισκάβερι

Το Διαστημικό Λεωφορείο Ντισκάβερι (Κωδικός Τροχιακού Οχήματος: OV-103) είναι ένα από τα τρία επιχειρησιακά διαστημικά λεωφορεία του στόλου της NASA. Όταν πρωτοπέταξε το 1984, το Ντισκάβερι έγινε το τρίτο επιχειρησιακό διαστημικό λεωφορείο και προσγειώθηκε για τελευταία φορά στις 9 Μαρτίου 2011 αφού ολοκλήρωσε την αποστολή STS133. Το Ντισκάβερι έχει πραγματοποιήσει τόσο ερευνητικές αποστολές όσο και αποστολές συναρμολόγησης του Διεθνούς Διαστημικού Σταθμού (International Space Station - ISS). 

 Προέλευση του ονόματος 

Το σκάφος φέρει το όνομα παλαιότερων εξερευνητικών πλοίων, κυρίως τα HMS Discovery, το ιστιοφόρο πλοίο που συνόδευσε τον εξερευνητή Τζέημς Κουκ στο τρίτο και τελευταίο ταξίδι του, το πλοίο του Χένρυ Χάντσον Discovery, το οποίο χρησιμοποιήθηκε το 1610 – 1611 στην αναζήτηση του Βορειοδυτικού περάσματος, και το RRS Discovery, ένα πλοίο που χρησιμοποιήθηκε για αποστολές στην Ανταρκτική από το 1901 μέχρι το 1904 από τους Σκοτ και Σάκλετον. Το διαστημικό λεωφορείο μοιράζεται το ίδιο όνομα με το Discovery One, το φανταστικό διαστημόπλοιο από τις ταινίες 2001: A Space Odyssey και 2010: The Year We Make Contact.

 Επιχειρησιακή Ιστορία 

Το Ντισκάβερι ήταν το διαστημικό λεωφορείο που εκτόξευσε το Διαστημικό Τηλεσκόπιο Χαμπλ και τέλεσε τη δεύτερη και τρίτη συντήρησή του. Εξαπέλυσε επίσης τη διαστημοβολίδα Ulysses και τρεις δορυφόρους TDRS. Το Ντισκάβερι επιλέχθηκε δύο φορές να πραγματοποιήσει την πρώτη πτήση σε τροχιά, πρώτα το 1988, μετά από το δυστύχημα του Τσάλλεντζερ το 1986, και στη συνέχεια τον Ιούλιο του 2005 και τον Ιούλιο του 2006, πραγματοποιώντας τις δύο πρώτες αποστολές μετά την τραγωδία του Κολούμπια το 2003. Το Ντισκάβερι ήταν εκείνο που μετέφερε στο διάστημα τον αστροναύτη Τζον Γκλεν, που συμμετείχε στο πρόγραμμα Μέρκιουρι, κατά την διάρκεια της αποστολής STS-95 στις 29 Οκτωβρίου 1998, καθιστώντας τον γηραιότερο άνθρωπο που μετείχε σε διαστημική αποστολή, σε ηλικία 77 ετών.

Την 1 Οκτωβρίου 2007 το Ντισκάβερι μεταφέρθηκε στo συγκρότημα εκτοξεύσεων LC-39A σε προετοιμασία της αποστολής STS-120. Οι τελικές δοκιμές προ της εκτοξεύσεως πραγματοποιήθηκαν από τις 7 έως τις 10 Οκτωβρίου, ενώ ημερομηνία εκτόξευσης ορίστηκε η 23 Οκτωβρίου.

Το διαστημικό λεωφορείο επέστρεψε οριστικά στο Διαστημικό Κέντρο Κένεντι της Φλόριντα, μετά την εκτέλεση της τελευταίας αποστολής του, που ήταν η παράδοση μιας νέας μονάδας αποθήκευσης, καθώς και του ανθρωποειδούς ρομπότ R-2, στον Διεθνή Διαστημικό Σταθμό (ISS).Οριστική επιστροφή στη Γη για το διαστημικό λεωφορείο Discovery

 Αποστολές 
250px|thumb|Πρώτη εκτόξευση του Ντισκάβερι στην αποστολή STS-41-D, το 1984
250px|thumb|Το Ντισκάβερι μεταφέρεται από το εργοστάσιο συναρμολόγησης - άρμωσης, επί ειδικού φορέα, στο συγκρότημα εκτοξεύσεων LC-39Β με ταχύτητα μόλις 4,2 μίλια ημερησίως!
 # Ημερομηνία Κωδικός Περιγραφή Διάρκεια Ταξιδιού 1 30 Αυγούστου 1984  STS-41-D Πρώτη αποστολή του Ντισκάβερι: Έθεσε σε τροχιά δύο τηλεπικοινωνιακούς δορυφόρους, συμπεριλαμβανομένου του LEASAT F2. 6 μέρες, 00 ώρες, 56 λεπτά, 04 δευτερόλεπτα 2 8 Νοεμβρίου 1984 STS-51-A Έθεσε σε τροχιά δύο και διέσωσε δύο τηλεπικοινωνιακούς δορυφόρους, συμπεριλαμβανομένου του LEASAT F1. 7 μέρες, 23 ώρες, 44 λεπτά, 56 δευτερόλεπτα 3 24 Ιανουαρίου 1985 STS-51-C Έθεσε σε τροχιά τον δορυφόρο ηλεκτρονικού πολέμου Magnum του υπουργείου άμυνας. 3 μέρες, 01 ώρες, 33 λεπτά, 23 δευτερόλεπτα 4 12 Απριλίου 1985  STS-51-D Έθεσε σε τροχιά δύο τηλεπικοινωνιακούς δορυφόρους, συμπεριλαμβανομένου του LEASAT F3. 6 μέρες, 23 ώρες, 55 λεπτά, 23 δευτερόλεπτα 5 17 Ιουνίου 1985  STS-51-G Έθεσε σε τροχιά δύο τηλεπικοινωνιακούς δορυφόρους, Ο Sultan Salman al-Saud έγινε ο πρώτος Σαουδάραβας στο διάστημα. 7 μέρες, 01 ώρες, 38 λεπτά, 52 δευτερόλεπτα 6 27 Αυγούστου 1985  STS-51-I Έθεσε σε τροχιά δύο τηλεπικοινωνιακούς δορυφόρους, συμπεριλαμβανομένου του LEASAT F4. Ανέκτησε τον LEASAT F3. 7 μέρες, 02 ώρες, 17 λεπτά, 42 δευτερόλεπτα 7 29 Σεπτεμβρίου 1988  STS-26 Πρώτη πτήση μετά την τραγωδία του Τσάλλεντζερ. Έθεσε σε τροχιά ένα δορυφόρο TDRS. 4 μέρες, 01 ώρες, 00 λεπτά, 11 δευτερόλεπτα 8 13 Μαρτίου 1989  STS-29 Έθεσε σε τροχιά ένα δορυφόρο TDRS. 4 μέρες, 23 ώρες, 38 λεπτά, 52 δευτερόλεπτα 9 22 Νοεμβρίου 1989  STS-33 Έθεσε σε τροχιά δορυφόρο ηλεκτρονικού πολέμου Magnum του υπουργείου άμυνας. 5 μέρες, 00 ώρες, 06 λεπτά, 49 δευτερόλεπτα   10 24 Απριλίου 1990  STS-31 Έθεσε σε τροχιά το διαστημικό τηλεσκόπιο Χαμπλ (Hubble Space Telescope-HST). 5 μέρες, 01 ώρες, 16 λεπτά, 06 δευτερόλεπτα  11 6 Οκτωβρίου 1990  STS-41 Έθεσε σε τροχιά τη διαστημοβολίδα Ulysses. 4 μέρες, 02 ώρες, 10 λεπτά, 04 δευτερόλεπτα 12 28 Απριλίου 1991  STS-39 Έθεσε σε τροχιά δορυφόρο του Προγράμματος 675 της Αμερικανικής Πολεμικής Αεροπορίας. 8 μέρες, 07 ώρες, 22 λεπτά, 23 δευτερόλεπτα 13 12 Σεπτεμβρίου 1991  STS-48 Έθεσε σε τροχιά δορυφόρο έρευνας της ανώτερης ατμόσφαιρας (Upper Atmosphere Research Satellite-UARS). 5 μέρες, 08 ώρες, 27 λεπτά, 38 δευτερόλεπτα 14 22 Ιανουαρίου 1992  STS-42 Διεθνές Εργαστήριο Μικροβαρύτητας 1 (International Microgravity Laboratory-1 - IML-1). 8 μέρες, 01 ώρες, 14 λεπτά, 44 δευτερόλεπτα 15 2 Δεκεμβρίου 1992  STS-53 Φορτίο του υπουργείου άμυνας. 7 μέρες, 07 ώρες, 19 λεπτά, 47 δευτερόλεπτα 16 8 Απριλίου 1993  STS-56 Ατμοσφαιρικό Εργαστήριο (Atmospheric Laboratory - ATLAS-2). 9 μέρες, 06 ώρες, 08 λεπτά, 24 δευτερόλεπτα 17 12 Σεπτεμβρίου 1993  STS-51 Τηλεπικοινωνιακός Δορυφόρος Προηγμένης Τεχνολογίας (Advanced Communications Technology Satellite-ACTS). 9 μέρες, 20 ώρες, 11 λεπτά, 11 δευτερόλεπτα 18 3 Φεβρουαρίου 1994  STS-60 Εγκατάσταση Wake Shield (Wake Shield Facility-WSF). 7 μέρες, 06 ώρες, 08 λεπτά, 36 δευτερόλεπτα 19 9 Σεπτεμβρίου 1994  STS-64 Πείραμα διαστημικής τεχνολογίας LIDAR (LIDAR In-Space Technology Experiment-LITE). 10 μέρες, 22 ώρες, 49 λεπτά, 57 δευτερόλεπτα 20 3 Φεβρουαρίου 1995  STS-63 Σύνδεση με τον Διαστημικό Σταθμό Μιρ. 8 μέρες, 06 ώρες, 29 λεπτά, 36 δευτερόλεπτα 21 13 Ιουλίου 1995  STS-70 7ος Δορυφόρος TDRS (Tracking and Data Relay). 8 μέρες, 22 ώρες, 20 λεπτά, 05 δευτερόλεπτα 22 11 Φεβρουαρίου 1997  STS-82 Συντήρηση του Χαμπλ (HSM-2). 9 μέρες, 23 ώρες, 38 λεπτά, 09 δευτερόλεπτα 23 7 Αυγούστου 1997  STS-85 Υπέρυθρα Κρυογενητικά Σπεκτόμετρα και Τηλεσκόπια. 11 μέρες, 20 ώρες, 28 λεπτά, 07 δευτερόλεπτα    24 2 Ιουνίου 1998  STS-91 Τελευταία σύνδεση του Μιρ με διαστημικό λεωφορείο. 9 μέρες, 19 ώρες, 55 λεπτά, 01 δευτερόλεπτα 25 29 Οκτωβρίου 1998  STS-95  SPACEHAB, δεύτερη πτήση για τον Τζον Γκλεν, ο Pedro Duque γίνεται ο πρώτος Ισπανός στο διάστημα. 8 μέρες, 21 ώρες, 44 λεπτά, 56 δευτερόλεπτα 26 27 Μαΐου 1999  STS-96 Αποστολή εφοδιασμού του Διεθνούς Διαστημικού Σταθμού. 9 μέρες, 19 ώρες, 13 λεπτά, 57 δευτερόλεπτα 27 19 Δεκεμβρίου 1999  STS-103 Συντήρηση του Χαμπλ (HSM-3A). 7 μέρες, 23 ώρες, 11 λεπτά, 34 δευτερόλεπτα 28 11 Οκτωβρίου 2000  STS-92 Αποστολή συναρμολόγησης Διεθνούς Διαστημικού Σταθμού (μετέφερε και συναρμολόγησε το Z1 truss). Η 100η αποστολή των διαστημικών λεωφορείων. 12 μέρες, 21 ώρες, 43 λεπτά, 47 δευτερόλεπτα 29 8 Μαρτίου 2001  STS-102 Αποστολή αντικατάστασης πληρώματος του Διεθνούς Διαστημικού Σταθμού (Expedition 1 και Expedition 2). 12 μέρες, 19 ώρες, 51 λεπτά, 57 δευτερόλεπτα 30 10 Αυγούστου 2001  STS-105 Αποστολή αντικατάστασης πληρώματος και εφοδιασμού του Διεθνούς Διαστημικού Σταθμού (Expedition 2 και Expedition 3). 11 μέρες 21 ώρες, 13 λεπτά, 52 δευτερόλεπτα 31 26 Ιουλίου 2005  STS-114 Πρώτη πτήση μετά την τραγωδία του Κολούμπια. Εφοδιασμός του Διεθνούς Διαστημικού Σταθμού και δοκιμές νέων διαδικασιών ασφαλείας. 13 μέρες, 21 ώρες, 33 λεπτά, 00 δευτερόλεπτα 32 4 Ιουλίου 2006  STS-121 Αποστολή αντικατάστασης πληρώματος και εφοδιασμού του Διεθνούς Διαστημικού Σταθμού. 12 μέρες, 18 ώρες, 37 λεπτά, 54 δευτερόλεπτα 33 9 Δεκεμβρίου 2006  STS-116 Αποστολή αντικατάστασης πληρώματος και συναρμολόγησης του Διεθνούς Διαστημικού Σταθμού (μετέφερε και συναρμολόγησε το τμήμα P5 truss). 12 μέρες, 20 ώρες, 44 λεπτά, 16 δευτερόλεπτα 34 23 Οκτωβρίου 2007  STS-120 Αποστολή αντικατάστασης πληρώματος και συναρμολόγησης του Διεθνούς Διαστημικού Σταθμού (μεταφέρει το τμήμα Harmony). 15 μέρες, 02 ώρες, 23 λεπτά, 55 δευτερόλεπτα 35 31 Μαΐου 2008  STS-124 Αποστολή αντικατάστασης πληρώματος και συναρμολόγησης του Διεθνούς Διαστημικού Σταθμού (μεταφέρει το τμήμα Kibō). 13 μέρες, 18 ώρες, 13 λεπτά, 07 δευτερόλεπτα 36 15 Μαρτίου 2009 STS-119 Αλλαγή πληρώματος στον Διαστημικό Σταθμό,συναρμολόγηση ενός τέταρτου τμήματος ITS S6 Truss και ενα τέταρτο σετ ηλιακών πάνελ και μπαταρίες.Επίσης,αντικατέστησε ενα κατεστραμμένο σύστημα που μετατρέπει τα ούρα σε πόσιμο νερό. 12 μέρες, 19 ώρες, 29 λεπτά, 33 δευτερόλεπτα 37 29 Αυγούστου 2009 STS-128 Αλλαγή πληρώματος και ανεφοδιασμός του Διαστημικού Σταθμού με το πολλαπλών χρήσεων σύστημα Leonardo.Επίσης,μετέφερε τον διάδρομο C.O.L.B.E.R.T. 13 μέρες, 20 ώρες, 54 λεπτά, 40 δευτερόλεπτα 38 5 Απριλίου 2010 STS-131 Ανεφοδιασμός του Διαστημικού Σταθμού με το πολλαπλών χρήσεων σύστημα Leonardo.Η αποστολή σημειώθηκε ως η πρώτη φορά που βρέθηκαν 4 γυναίκες στο διάστημα και η πρώτη φορά που 2 Ιάπωνες αστροναύτες ήταν μαζί στο διάστημα. 15 μέρες, 2 ώρες, 47 λεπτά, 10 δευτερόλεπτα 39 24 Φεβρουαρίου 2011 STS-133 Μεταφορά του τμήματος Pressurized Multipurpose Module (PMM) Leonardo,to ELC2 και το διαστημικό αστροναύτη 2.Αυτή είναι η τελευταία αποστολή του Discovery. 12 μέρες 19 ώρες, 4 λεπτά, 50 δευτερόλεπτα

 Πηγές 

 Εξωτερικοί σύνδεσμοι 

 Return to Flight mission STS-114 and STS-121 
 Shuttle Orbiter Discovery (OV-103) 
 Night Launch of the Space Shuttle Discovery
 Discovery on Servicing Mission 2 at ESA/Hubble site 
 Discovery on Servicing Mission 3A at ESA/Hubble site 
 Pictures of preparations for a launch of Discovery 
  04/16/07: Consolidated Launch Manifest: Space Shuttle Flights and ISS Assembly Sequence.

Κατηγορία:Διαστημικά λεωφορεία